Jungfrau
Jungfrau (vok. Jungfrau 'mergelė') – aukščiausia to paties pavadinimo kalnų masyvo viršūnė Berno kantone, Šveicarijos Alpėse. Aukštis – 4158 metrai. Kitos dvi iškilios masyvo viršunės – Eigeris (3970 m) su savo žymiąja Šiaurine Siena ir Monchas (4107 m). Pirmą kartą į Jungfrau įkopė broliai Meyer iš Aarau 1811 m. Anksčiau buvęs sunkiai pasiekiamas, šiuo metu kalnas yra lengvai prieinamas turistams Jungfraubahn geležinkelio linija, kuri užsibaigia aukščiausia Europos geležinkelio stotimi Jungfraujoch (3454 m). Pietinėje Jungfrau kalnų masyvo pusėje prasideda didžiausias Alpių ledynas – Alečas.